Pæling dagsins er hluti af daglegum fréttapósti Kjarnans , þar sem farið er yfir það helsta í innlendum og erlendum fréttum . Í pælingu dagsins er athyglisverðum hlutum velt upp . Það hefur ekki farið framhjá neinum að nú er farin af stað uppstokkun á eignarhaldi greiðslukortafyrirtækjanna , Valitors , Borgunar og Kreditkorts . Ef allt gengur eftir eins og nú er útlit fyrir , þá mun Arion banki eiga Valitor , Íslandsbanki á 62 prósent í Borgun á móti Eignarhaldsfélagi Borgunar slf. og síðan á Íslandsbanki Kreditkort . Það sem hér vekur nokkra athygli eign Eignarhaldsfélagsins Borgunar slf , sem hópur fjárfesta á , en Stálskip er þeirra stærsti einstaki eigandi stærsta flokks hlutabréfa félagsins , B flokks , með 29,43 prósent hlut . Arion banki og Íslandsbanki eru annars allsráðandi . Nákvæma útlistun á eigendahópnum má sjá í fréttaskýringu Kjarnans . Hvað býr að baki þessum viðskiptum Eignarhaldsfélags Borgunar slf. ? Af hverju er þessi útvaldi hópur fjárfesta að kaupa þennan hlut , og á 31,2 prósent eignarhlut á móti Íslandsbanka ? Er Íslandsbanki nokkuð á bak við þennan hóp ? Varla getur það verið , því annars yrði stefnubreyting bankans frá því á dögunum , þegar öllum viðskiptum bankans við VISA og Valitor var hætt , og þau flutt til Borgunar , gerð tortryggileg . Og færu augljóslega gegn samkeppnissjónarmiðunum sem hafa verið tilgreind sem ástæða þessara viðskipta . Það verður forvitnilegt að fylgjast með uppstokkuninni og hvernig úr henni spilast á næstu misserum ... Kjarninn birti 409 fréttaskýringar og 2.367 fréttir á árinu 2019 .